Princas Džordžas
Džordžas, Velso princas (angl. Prince George of Wales; tikrasis vardas George Alexander Louis; g. 2013 m. liepos 22 d.) – Velso princo Viljamo ir princesės Ketrin sūnus, karaliaus Karolio III anūkas. Princas Džordžas yra antras eilėje į šalies sostą po tėvo. 2012 m. gruodžio 3 d. St James rūmai paskelbė, kad tuometinė Kembridžo kunigaikštienė Ketrin laukiasi pirmo vaiko. Ketrin buvo paguldyta į Londono St Mary’s ligoninę 2013 m. liepos 22 dienos rytą. Berniukas gimė 15:24 UTC laiku, svėrė 3,80 kg.